IMISLab/GreekWikipedia huggingface dataset:
Γ΄ κατηγορία ποδοσφαίρου ανδρών Κύπρου 2003-04

Η Γ΄ κατηγορία ποδοσφαίρου ανδρών Κύπρου 2003-04 ήταν η 33η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΠ Κινύρας για 1η φορά στην ιστορία του.

 Στο πρωτάθλημα της Γ΄ κατηγορίας 2003-04 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2004-05. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 2004-05. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Β΄ κατηγορία 2003-04 ΠΑΕΕΚ Κερύνειας Ακρίτας Χλώρακας Ομόνοια ΑραδίππουΟμάδες που διαβαθμίστηκαν στην Δ΄ κατηγορία 2003-04: Οθέλλος Αθηαίνου Αχυρώνας Λιοπετρίου Εληά ΛυθροδόνταΟμάδες που συμμετείχαν στο πρωτάθλημαΟμάδες που διαβαθμίστηκαν από την Β΄ κατηγορία 2002-03 Χαλκάνορας Ιδαλίου ΑΕΚ/Αχιλλέας Αγίου Θεράποντα Αναγέννηση ΓερμασόγειαςΟμάδες που προήχθησαν από την Δ΄ κατηγορία 2002-03: Ορφέας Λευκωσίας Εθνικός Λατσιών ΑΕΚ ΚυθρέαςΕπιπλέον, πριν από την έναρξη του πρωταθλήματος, ο Κινύρας Έμπας και ο ΑΠΟΠ Πέγειας συγχωνεύθηκαν δημιουργώντας τον ΑΠΟΠ Κινύρα Πέγειας, ο οποίος πήρε τη θέση του Κινύρα στο πρωτάθλημα. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. 1Το παιχνίδι μεταξύ Σουρουκλή και ΑΕΚ/Αχιλλέα διακόπηκε, ενώ το σκορ ήταν 2-1, μετά από συμπλοκή μεταξύ παιχτών των δύο ομάδων. Η Δικαστική Επιτροπή της ΚΟΠ θεώρησε υπαίτιες της διακοπής και τις δύο ομάδες με αποτέλεσμα να μηδενιστούν και οι δύο για το εν λόγω παιχνίδι. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: 1Το παιχνίδι μεταξύ Σουρουκλή και ΑΕΚ/Αχιλλέα διακόπηκε, ενώ το σκορ ήταν 2-1, μετά από συμπλοκή μεταξύ παιχτών των δύο ομάδων. Η Δικαστική Επιτροπή της ΚΟΠ θεώρησε υπαίτιες της διακοπής και τις δύο ομάδες με αποτέλεσμα να μηδενιστούν και οι δύο για το εν λόγω παιχνίδι. «2003/04 Cypriot Third Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. «Βαθμολογία (τελική)». Ο Φιλελεύθερος: σελ. 29. 10 Μαΐου 2004. Γ΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 2003-04 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Jumbo (εταιρεία)

Η Jumbo Ανώνυμη Εμπορική Εταιρεία είναι ελληνική εταιρεία λιανικής πώλησης παιχνιδιών, βρεφικών ειδών, εποχιακών ειδών, ειδών διακόσμησης και ειδών βιβλιοχαρτοπωλείου. Το πρώτο κατάστημα Jumbo ιδρύθηκε το 1986 στη Γλυφάδα. Από το 1998 περίπου η αλυσίδα άνοιξε καταστήματα εκτός Αττικής ξεκινώντας από την Θεσσαλονίκη. Μέχρι τις 25 Οκτωβρίου 2023, ο όμιλος διαθέτει 86 καταστήματα. Από αυτά τα 55 βρίσκονται στην Ελλάδα, 6 στην Κύπρο, 10 στη Βουλγαρία και 16 στη Ρουμανία ενώ διαθέτει και ηλεκτρονικό κατάστημα. Ο Όμιλος, μέσω συνεργασιών, έχει παρουσία με καταστήματα που φέρουν το σήμα της Jumbo, σε 7 χώρες (Αλβανία, Ισραήλ, Κόσοβο, Σερβία, Βόρεια Μακεδονία, Μαυροβούνιο και Βοσνία). Από 19 Ιουνίου του 1997 εισήχθη στο Χρηματιστήριο Αθηνών. Από τον Ιούνιο του 2010 συμμετέχει στο δείκτη FTSE/Χ.Α. 20.

 Κατά καιρούς έχουν προκληθεί διάφορες αντιδράσεις από τις επιχειρηματικές κινήσεις και τις εργασιακές συνθήκες που προσφέρει η εταιρεία στους εργαζόμενούς της.Μέχρι τις αρχές του 2020, γνωστοποιήθηκε ότι το 30% των εργαζομένων της αλυσίδας είναι εποχιακοί.Τον Ιανουάριο του 2020, αποφασίστηκε ότι τα καταστήματα της αλυσίδας στην Πρέβεζα και την Κατερίνη θα είναι ανοιχτά και τις Κυριακές. Το γεγονός αυτό προκάλεσε την αντίδραση σωματείων και εργαζομένων. Το Εργατικό Κέντρο Πρέβεζας προκήρυξε 24ωρη απεργία για την προσεχή Κυριακή 26 Ιανουαρίου, καλώντας σε συγκέντρωση τα συνδικάτα έξω από το κατάστημα της περιοχής.Το Μάρτιο του 2020, το κατάστημα της αλυσίδας στην Πάτρα αποφασίστηκε ότι θα ανοίξει, παρά την κυβερνητική οδηγία να κλείσουν όλα τα καταστήματα λιανεμπορίου λόγω της πανδημίας COVID-19. Αυτό τελικά δεν συνέβη, καθώς παρενέβη η τοπική αστυνομία και η Εισαγγελία Πρωτοδικών Πάτρας. Οι θυγατρικές εταιρείες της JUMBO είναι οι εξής: Jumbo Trading LTD, Εταιρεία περιορισμένης ευθύνης με έδρα τη Λευκωσία Κύπρου Jumbo EC.B. LTD, Μονοπρόσωπη Εταιρεία Περιορισμένης Ευθύνης, με έδρα τη Σόφια Βουλγαρίας Jumbo EC.R. S.R.L, Εταιρεία περιορισμένης ευθύνης με έδρα το Βουκουρέστι Ρουμανίας Aspetto Ltd, με έδρα την Λευκωσία Κύπρου Westlook SRL, θυγατρική της εταιρείας ΑSPETΤO Ltd, με έδρα το Κρεβέντια της κομητείας Ντιμπόβιτσα Geocam Holdings Limited θυγατρική της εταιρείας JUMBO TRADING LTD, με έδρα τη Λευκωσία Κύπρου Geoform limited, θυγατρική της εταιρείας Jumbo Trading LTD, με έδρα τη Λευκωσία Κύπρου Επίσημη ιστοσελίδα
Χιώτικο δίκτυο

Το χιώτικο δίκτυο ήταν ένα εμπορικό λόμπι αποτελούμενο από εξήντα οικογένειες που άκμασε την περίοδο 1830 - 1860. Αν και δεν είχαν όλες οι οικογένειες καταγωγή από τη Χίο, τα περισσότερα μέλη είτε είχαν νυμφευθεί με μέλος χιώτικης οικογένειας είτε είχαν εργαστεί σε σημαντικές θέσεις των οικογενειακών επιχειρήσεων αυτών. Μετά το 1860 αντικαταστάθηκε σε μεγάλο βαθμό από το Ιονικό δίκτυο.

 Οι επιχειρήσεις των χιώτικων οικογενειών σχετίζονταν με το εμπόριο και τη ναυτιλία, παραρτήματα δε αυτών υπήρχαν σε όλες τις σημαντικές πόλεις της Ευρώπης και της Αμερικής (Οδησσός, Λιβόρνο, Μασσαλία, Κωνσταντινούπολη, Λονδίνο, Σμύρνη, Νέα Υόρκη κ.α.) Σε όλα τα παραρτήματα υπήρχαν μέλη αυτών των οικογενειών με αποτέλεσμα να εξασφαλίζεται πάντα η παρουσία του εμπόρου στο λιμάνι. Οι γάμοι επιμειξίας ενθαρρύνονταν καθώς θεωρούσαν ότι προστάτευαν καλύτερα τα οικογενειακά συμφέροντα. Στελέχη του δικτύου κατέλαβαν σημαντικές θέσεις στις τοπικές κοινωνίες και στο εμπορικό κόσμο. Η ισχυρότερη οικογένεια θεωρείται ότι ήταν αυτή των Ράλλη. Οικογένεια Ράλλη Οικογένεια Σκαραμαγκά Οικογένεια Μαυρογορδάτου Οικογένεια Αργέντη Οικογένεια Σκαναβή Οικογένεια Ροδοκανάκη Οικογένεια Πετροκόκκινου Οικογένεια Σκυλίτση Οικογένεια Παππούδωφ Οικογένεια Ζιζίνια Οικογένεια Σεβαστόπουλου Οικογένεια Δρομοκαΐτη Οικογένεια Αγέλαστου Οικογένεια Νεγρεπόντη Οικογένεια Καλβοκορέσση Οικογένεια Βούρου Οικογένεια Ροΐδη Οικογένεια Βλαστού Οικογένεια Πασπάτη Οικογένεια Δαμαλά Οικογένεια Σεκιάρη Οικογένεια Μιχαληνού Οικογένεια Μπαλτατζή Οικογένεια Ψυχάρη Χαρλαύτη Τζελίνα, Εμπόριο και ναυτιλία τον 19ο αιώνα. Το επιχειρηματικό δίκτυο των Ελλήνων της διασποράς: η “χιώτικη” φάση (1830 - 1860), Μνήμων 15 (1993) Φραγκάκη - Syrett Έλενα, Οι Χιώτες έμποροι στις διεθνείς συναλλαγές (1750 - 1850), Αθήνα 1995
Γυναίκα από χρυσό

Η Γυναίκα από χρυσό είναι αμερικάνικη ταινία του 2015 σε σκηνοθεσία του Σάιμον Κέρτις. Πραγματεύεται την υπόθεση της Μαρία Άλτμαν, Εβραίας από τη Βιέννη, η οποία διεκδίκησε από την αυστριακή κυβέρνηση την προσωπογραφία της θείας της Αντέλε Μπλοχ-Μπάουερ του Γκούσταφ Κλιμτ, που είχε κλαπεί από τους Ναζί.

 ΗΠΑ, 1998. Η Μαρία Άλτμαν είναι Αμερικανίδα που εκπατρίστηκε τον Β' Παγκόσμιο Πόλεμο από την Αυστρία, λόγω της ιδιότητάς της ως Εβραίας. Όταν πεθαίνει η αδερφή της, ανακαλύπτει στα πράγματά της έγγραφα σχετικά με το πορτρέτο της θείας της Αντέλε Μπλοχ-Μπάουερ, που το είχε ζωγραφίσει ο Γκούσταφ Κλιμτ και είχε κλαπεί από τους Ναζί. Τότε προσλαμβάνει έναν νεαρό και άπειρο δικηγόρο, τον Ράντι Σένμπεργκ, γιο μιας φίλης της και εγγονό του συνθέτη Άρνολντ Σένμπεργκ. Οι δυο τους ξεκινούν τις διαδικασίες για την επιστροφή του πίνακα στην Άλτμαν. Ο Ράντι της προτείνει να ταξιδέψουν και οι δύο στην Αυστρία και εκείνη το δέχεται, παρ' όλο που αρχικά διστάζει, επειδή την κάνει να θυμάται την εκδίωξή της. Όταν φτάνουν στην Αυστρία, με τη βοήθεια του δημοσιογράφου Χουμπέρτους, διαβάζουν στη διαθήκη της θείας της πως παραχωρεί τον πίνακα στο μουσείο στην Βιέννη, όταν πεθάνει ο άντρας της, κάτι όμως που συνέβη πριν το θάνατό του. Ανακαλύπτουν, όμως και κάτι πιο σημαντικό: πως ο πίνακας ανήκε στον θείο της, οπότε η διαθήκη της θείας της είναι άκυρη. Ωστόσο, χρειάζονται πολλά χρήματα για να μηνύσουν το Αυστριακό κράτος και έτσι επιστρέφουν στις ΗΠΑ άπραγοι. Μετά από έρευνα του Ράντι, μαθαίνουν πως γίνεται να διεξαχθεί η δίκη και στις ΗΠΑ και η υπόθεση φτάνει μέχρι το Ανώτατο Δικαστήριο. Εκεί αποφασίζεται να γίνει η τελική δίκη στην Αυστρία, όπου η Άλτμαν την κερδίζει. Τότε η αυστριακή πλευρά της ζητά, παρά τη δικαστική της νίκη, να μην αφαιρεθεί ο πίνακας από το μουσείο, αλλά αυτή το αρνείται λόγω της άκαμπτης στάσης της Αυστρίας όλο αυτό τον καιρό. Η Άλτμαν αποφασίζει να πουλήσει τον πίνακα και αυτός έκτοτε εκτίθεται στο Μουσείο Τέχνης του Λος Αντζελες. Έλεν Μίρεν ως Μαρία Άλτμαν Τατιάνα Μασλάνι ως νεαρή Μαρία Άλτμαν Ράιαν Ρέινολντς ως Ράντι Σένμπεργκ Ντάνιελ Μπρουλ ως Χουμπέρτους Κέιτι Χολμς ως Παμ Σένμπεργκ Μαξ Άιρονς ως Φριτς Άλτμαν Τσαρλς Ντανς ως Σέρμαν Άντγιε Τράουε ως Αντέλε Μπλοχ-Μπάουερ Μόριτς Μπλάιμπτροϊ ως Γκούσταφ Κλιμτ
Περιοχή Λουσότο

Η Περιοχή Λουσότο (Αγγλικά: Lushoto District, Σουαχίλι: Wilaya ya Lushoto) επίσης, γνωστή και ως Wilhelmstal κατά τη διάρκεια της Γερμανικής Αποικιοκρατίας, είναι μια από τις οκτώ Περιοχές (Επαρχίες) στην Περιφέρεια Τάνγκα (Tanga Region) στην Τανζανία. Προς τα βορειοανατολικά συνορεύει με την Κένυα, στα ανατολικά με την Περιοχή Μουχέζα (Muheza District), στα βορειοδυτικά με την Περιφέρεια Κιλιμαντζάρο (Kilimanjaro Region) και στα νότια με την Περιοχή Κορόγκουε (Korogwe District).

 Παλαιότερα ήταν γνωστή ως Wilhelmstal (Γερμανικά: Κοιλάδα του Γουλιέλμου) και πήρε το όνομά της από τον Αυτοκράτορα Γουλιέλμο Β΄ της Γερμανίας. Κατά τη διάρκεια της Γερμανικής αποικιακής περιόδου από το 1890 έως το 1918, η περιοχή ήταν δημοφιλής στους εποίκους, εξ'ου και το Γερμανικό όνομα Wilhelmstal, στην τοποθεσία. Δημιουργήθηκαν μεγάλα αγροκτήματα και φυτείες και η περιοχή είχε εκτιμηθεί για το ευχάριστο ορεινό της κλίμα. Πολυάριθμες Εκκλησιαστικές αποστολές ήταν και παραμένουν ενεργές. Μεταξύ των ετών 1893 και 1911 η Γερμανική Ostafrikanische Eisenbahngesellschaft (Σιδηροδρομική Συνεργασία της Ανατολικής Αφρικής), κατασκεύασε μια σημαντική σιδηροδρομική γραμμή που ξεκινούσε από την Τάνγκα στην ακτή και περνώντας κατά μήκος των Ουσαμπάρα Ορέων με ένα σταθμό που δημιουργήθηκε στο Μόμπο (Mombo), περίπου 20 χιλιόμετρα (12 μίλια) από το Wilhelmstal, στο "Νέο" Μόσι (Moshi) στο Κιλιμαντζάρο (Kilimanjaro). Το αρχικό σχέδιο του Usambarabahn ήταν να συνδεθεί το λιμάνι της Τάνγκα με τη Λίμνη Βικτώρια (Lake Victoria) με το πέρασμα νοτίως των Ουσαμπάρα Ορέων. Αυτό ήταν σε άμεσο ανταγωνισμό με τις παράλληλες προσπάθειες της Βρετανικής αποικιακής Κένυας. Η γραμμή για ένα σύντομο χρονικό διάστημα, από τις 4 Ιουνίου 1912 μέχρι τις 12 Μαΐου 1913, μετονομάστηκε σε Nordbahn (Βόρειος σιδηρόδρομος). Σύμφωνα με την Εθνική Απογραφή του 2002 στην Τανζανία, ο πληθυσμός στην Επαρχία Λουσότο ήταν 419.970 άτομα. Η Περιοχή Λουσότο, διαιρείται διοικητικά σε 44 Τμήματα (σε παρένθεση, ο πληθυσμός εκάστου Τμήματος - κατά το 2012): Διοικητικές υποδιαιρέσεις της Τανζανίας Περιφέρεια Τάνγκα Τάνγκα (Αγγλικά) Lushoto District Homepage for the 2002 Tanzania National Census (Αγγλικά) Lushoto District Website
Οι Δρόμοι της Φωτιάς

Οι Δρόμοι της Φωτιάς (αγγλ. Chariots of Fire), είναι μία κινηματογραφική ταινία βρετανικής παραγωγής του 1981, διάρκειας 123 λεπτών σε σκηνοθεσία Χιου Χάντσον. Αναφέρεται στην αληθινή ιστορία δύο Βρετανών ερασιτεχνών δρομέων οι οποίοι, καθένας για δικούς του λόγους, έβαλαν στόχο να κερδίσουν το χρυσό μετάλλιο στους Ολυμπιακούς Αγώνες του 1924 στο Παρίσι, που πραγματοποιήθηκαν στο στάδιο Κολόμπ.

 Η ταινία είναι βασισμένη στην αληθινή ιστορία δύο Βρετανών ερασιτεχνών δρομέων που έχουν βάλει στόχο, να κερδίσουν το χρυσό μετάλλιο στους Ολυμπιακούς Αγώνες του 1924 στο Παρίσι στο τρέξιμο 100 μέτρων και που το κατάφεραν. Πρόκειται για τον Χάρολντ Έιμπραχαμς ο οποίος είναι εβραϊκής καταγωγής και βιώνει τον κρυφό ρατσισμό των Άγγλων,επιθυμεί τη συμμετοχή του στους Αγώνες προκειμένου να πάρει το αίμα του πίσω, και τον Έρικ Λίντελ, θεολόγο ο οποίος είναι από τη φύση του γρήγορος και θέλει να τιμήσει τον Θεό για το χάρισμα που κατέχει. Τιμήθηκε με τέσσερα Όσκαρ: Καλύτερης ταινίας, σεναρίου, κοστουμιών και μουσικής για το πασίγνωστο θέμα του Βαγγέλη Παπαθανασίου (Vangelis). Αυθεντικοί χώροι στην Αγγλία και τη Σκωτία Μπεν Κρος - Χάρολντ Έιμπραχαμς Ίαν Τσάρλεσον - Έρικ Λίντελ Ναίτζελ Χάβερς - Λόρδος Άντριου Λίντσεη Τσέρυλ Κάμπελ - Τζένυ Λίντελ Ίαν Χολμ - Σαμ Μουσαμπίνι
Βραβεία της Ένωσης Κριτικών Κινηματογράφου της Νέας Υόρκης 1997

Τα 63α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 11 Δεκεμβρίου 1997, απονεμήθηκαν στις 4 Ιανουαρίου 1998, τιμώντας την καλύτερη κινηματογραφική παραγωγή του 1997.

 Καλύτερη Ταινία: L.A. Confidential Επιλαχών: The Sweet Hereafter και Τιτανικός Καλύτερος Α' Ανδρικός Ρόλος: Πίτερ Φόντα - Ulee's Gold Επιλαχών: Ίαν Χολμ - The Sweet Hereafter και Ρόμπερτ Ντιβαυ - The Apostle Καλύτερος Α' Γυναικείος Ρόλος: Τζούλι Κρίστι - Afterglow Επιλαχούσα: Έλενα Μπόναμ Κάρτερ - The Wings of the Dove και Τζούντι Ντεντς - Mrs Brown Καλύτερος Διευθυντής Φωτογραφίας: Roger Deakins - Kundun Καλύτερη Σκηνοθεσία: Curtis Hanson - L.A. Confidential Επιλαχών: Atom Egoyan - The Sweet Hereafter Καλύτερο Ντοκιμαντέρ: Fast, Cheap & Out of Control Καλύτερο Σκηνοθετικό Ντεμπούτο: Neil LaBute - In the Company of Men Καλύτερη Ξενόγλωσση Ταινία: Ponette • Γαλλία Επιλαχών: Shall We Dance? (Shall we dansu?) • Ιαπωνία, Underground • Γαλλία/Γερμανία/Γιουγκοσλαβία και Ma Vie en Rose • Γαλλία/Βέλγιο/Αγγλία Καλύτερο Σενάριο: Curtis Hanson και Brian Helgeland - L.A. Confidential Καλύτερος Β' Ανδρικός Ρόλος: Μπαρτ Ρέινολντς - Boogie Nights Καλύτερος Β' Γυναικείος Ρόλος: Τζόαν Κιούζακ - In & Out Ο Επίσημος ιστότοπος
Οικία Ελευθερίου Βενιζέλου

Η Οικία Ελευθερίου Βενιζέλου, βρίσκεται στη συμβολή της λεωφόρου Βασιλίσσης Σοφίας και της οδού Λουκιανού 2 στην Αθήνα, δίπλα στην εκκλησία του Αγίου Νικολάου του Πτωχοκομείου, απέναντι από το κτιριακό συγκρότημα του Βυζαντινού Μουσείου, και σήμερα αποτελεί κατοικία του Βρετανού πρέσβη.

 Η νεοκλασική κατοικία του Ελευθερίου Βενιζέλου οικοδομήθηκε στα χρόνια του Μεσοπολέμου μεταξύ των ετών 1930-1932 στο οικόπεδο που βρισκόταν το Πτωχοκομείο Αθηνών. Τα σχέδια ήταν του αρχιτέκτονα Αναστασίου Μεταξά (1862-1937) με επίβλεψη της Έλενας Σκυλίτση. Η οικία Βενιζέλου χρησιμοποιήθηκε για λίγα χρόνια και συνδέθηκε με αρνητικά γεγονότα για τον Έλληνα πολιτικό, όπως η απώλεια των εκλογών του 1932, η απόπειρα δολοφονίας του το 1933, το αποτυχημένο κίνημα του 1935 και με αποκορύφωμα την αυτοεξορία του στη Γαλλία, όπου και απεβίωσε στις 18 Μαρτίου 1936. Μετά το θάνατο του συζύγου της, η Έλενα Σκυλίτση πώλησε την κατοικία στη Βρετανική κυβέρνηση και στέγασε τη Βρετανική Πρεσβεία. Από τη δεκαετία του 1960 στεγάζει την πρεσβευτική κατοικία, ενώ η πρεσβεία εγκαταστάθηκε σε παρακείμενο νεόδμητο κτήριο. Με την πρώην οικία Βενιζέλου συνορεύει ο Ναός του Αγίου Νικολάου του Πτωχοκομείου, που βρίσκεται στη γωνία της λεωφόρου Βασιλίσσης Σοφίας και της οδού Πλουτάρχου. Έχει οικοδομηθεί το 1876 στον περίβολο του τότε Πτωχοκομείου Αθηνών. Ο ναός ανεγέρθηκε σε νεοβυζαντινό ρυθμό από τον αρχιτέκτονα Παναγιώτη Κάλκο (1810-1878). Πρόκειται για εκκλησία του τύπου σταυροειδούς μετά τρούλου, με εμφανή βυζαντινά μορφολογικά στοιχεία, που αναβιώνουν τη ναοδομία της βυζαντινής παράδοσης. Michael Llewellyn Smith: «Η πρεσβευτική κατοικία», Καθημερινή/Επτά Ημέρες, 22 Νοεμβρίου 1998. Γ. Α. Πουλημένος: «Λεωφόρος Βασιλίσσης Σοφίας: Άγιος Γεώργιος και Άγιος Νικόλαος», Καθημερινή/Επτά Ημέρες, 5 Νοεμβρίου 2000. Κάτια Μητροπούλου: «Αθήνα: Μνήμες και Κτήρια», Εκδόσεις Ι. Σιδέρης, 1η έκδοση, Ιούλιος 2004. Εγκυκλοπαίδεια Πάπυρος-Λαρούς-Μπριτάνικα, λήμμα "Πτωχοκομείο", Εκδόσεις Πάπυρος, Αθήνα, 1996. Αρχείο Νεότερων Μνημείων
Συμμετοχή της Ιταλίας στους Χειμερινούς Ολυμπιακούς Αγώνες 1924

Είκοσι τρεις αθλητές από την Ιταλία συμμετείχαν σε τέσσερα αθλήματα στους Χειμερινούς Ολυμπιακούς Αγώνες του 1924 στο Σαμονί της Γαλλίας. Σημαιοφόρος στην τελετή έναρξης ήταν ο αθλητής του ελκήθρου Λεονάρντο Μπόνζι. Η αποστολή δεν κατάφερε να κατακτήσει κάποιο μετάλλιο σε αυτούς τους Αγώνες.

 «Italy at the 1924 Winter Olympics». Olympedia.org. «Italy at the 1924 Chamonix Winter Games». Sports-reference.com. Αρχειοθετήθηκε από το πρωτότυπο στις 7 Δεκεμβρίου 2012. Ανακτήθηκε στις 25 Σεπτεμβρίου 2021. (ed.) M. Avé, Comité Olympique Français. Les Jeux de la VIIIe Olympiade Paris 1924 - Rapport Officiel (PDF) (στα Γαλλικά). Paris: Librairie de France. «Chamonix 1924». Διεθνής Ολυμπιακή Επιτροπή. «1924 Winter Olympics». Olympedia.com.
Η Σφαγή του Σικάγου (ταινία)

Η Σφαγή του Σικάγου (αγγλικά: The St. Valentine's Day Massacre) είναι μια δραματική γκανγκστερική ταινία του 1967 βασισμένη στη μαζική δολοφονία επτά μελών της συμμορίας Northside (με επικεφαλής τον Τζορτζ Μπαγκς Μοράν) του Σικάγο που έγινε το 1929 με εντολή του Αλ Καπόνε. Η σκηνοθεσία είναι του Ρότζερ Κόρμαν και το σενάριο του Χάουαρντ Μπράουνι. Στους πρωταγωνιστικούς ρόλους είναι οι Τζέισον Ρόμπαρτς, Τζορτζ Σίγκαλ και ο Ραλφ Μικερ.

 Σικάγο. Στα τέλη της δεκαετίας του '20, ο Αλ Καπόνε ελέγχει σχεδόν ολόκληρη την αγορά του παρανόμου αλκόολ στη πόλη. Μόνο η βόρεια πλευρά του Σικάγου, που ελέγχεται από την συμμορία του Μπαγκς Μοράν (με καταγωγή από την Ιρλανδία και τη Γερμανία), παραμένει απροσπέλαστη γι 'αυτόν. Και οι δύο ηγέτες του υπόκοσμου διεξάγουν έναν συνεχή αγώνα για επιρροή και για περισσότερο μερίδιο αγοράς. Ο Μοράν επίσης, θέλει να ελέγξει τις επιχειρήσεις πορνείας και τυχερών παιχνιδιών της πόλης. Με τα δύο πρωτοπαλικάρα του, τον Πίτερ και τον Φρανκ Γκουζέμπεργκ χρησιμοποιεί απειλές και εκφοβισμούς για να πιέσει τους ιδιοκτήτες εστιατορίων να συνεργάστουν μαζί του σε αντάλλαγμα να τους παρέχει "προστασία". Ο Αλ Καπόνε βλεπόντας ότι ο Μοράν προσπαθεί να πάρει ολόενα και αυξανομένο μερίδιο στις παρανόμες επιχειρήσεις του υπόκοσμου, αποφασίζει να βγάλει από την μέση ολόκληρη την συμμορία του Μπαγκς Μοράν, βάζοντας ένα τέλος στις διάμαχες μεταξύ τους, κάτι που θα επιτρέψει στον Αλ Καπόνε να γίνει το απόλυτο αφεντικό της μαφίας. Στις 14 Φεβρουαρίου του 1929, ημέρα της γιορτής του Αγίου Βαλεντίνου, τρεις εκτελεστές του Αλ Καπόνε, μεταμφιεσμένοι ως αστυνομικοί θα εισβάλουν σε ένα γκαράζ όπου βρίσκονται επτά μέλη της συμμορίας του Μπαγκς Μοράν και θα τους δολοφονήσουν όλους. Ο Μπαγκς Μοράν που βρίσκονταν καθ' οδόν για το γκαράζ, βλεπόντας το αστυνομικό όχημα έξω από την είσοδο αποφασίζει τελευταία να μην πάει και κατευθύνεται σε ένα καφενείο λίγο πιο κάτω, μια απόφαση που αποδείχθηκε σωστή, μιας και στο γκαράζ πραγματοποιήθηκε κυριολεκτικά μια σφαγή καθώς κανένας από τους άντρες του δεν έμεινε ζωντανός. Στον ιστότοπο συγκέντρωσης κριτικών Rotten Tomatoes η ταινία έχει ποσοστό αποδοχής 89% βασισμένες σε 9 κριτικές, με μέσο όρο 9 στα 10. Η Σφαγή του Σικάγου στην IMDb (Αγγλικά) Η Σφαγή της ημέρας του Αγίου Βαλεντίνου στο Rotten Tomatoes (Αγγλικά)
Ντόλα

Η Ντόλα (αγγλικά: Ndola) είναι πόλη της Ζάμπιας. Είναι η πρωτεύουσα της Κόππερμπελτ και της συνοικίας Ντόλα. Έχει πληθυσμό 495.000 κατοίκων (απογραφή 2008). Βρίσκεται βόρεια-κεντρικά της Ζάμπιας.

 Η Ντόλα βρίσκεται βόρεια-κεντρικά της Ζάμπιας και κεντρικά της Ανατολικής Επαρχίας. Το κλίμα της Ντόλα είναι τροπικό. Η Ντόλα είχε το 2000 είχε 495.000 κατοίκους. Το τοπικό αεροδρόμιο είναι το Αεροδρόμο Ντόλα. Άλντερσοτ, Αγγλία, Ηνωμένο Βασίλειο Μπλαντάιρ, Μαλάουι Μπέντρολ, Λιβερία Πόρτο, Πορτογαλία Ρεγγίνα, Σασκάτσουαν, Καναδάς Μακατσκάλα, Ρωσία Χαρμπίν, Κίνα Λουμπουμπάσι, Λαϊκή Δημοκρατία του Κονγκό Ουάλβις Μπέυ, Ναμίμπια Κόππερμπελτ Ο αστεροειδής 1634 Ντόλα ονομάστηκε προς τιμήν της πόλης. MSN Map - elevation = 1304m
Κανάλι της Μοζαμβίκης

Το Κανάλι της Μοζαμβίκης (γαλλικά: Canal du Mozambique‎, μαλαγασικά: Lakandranon'i Mozambika, πορτογαλικά: Canal de Moçambique‎) είναι βραχίονας του Ινδικού Ωκεανού που βρίσκεται μεταξύ της της Μαδαγασκάρη και της Μοζαμβίκης, δύο χωρών στην ΝΑ Αφρική. Το κανάλι έχει πλάτος 1600 χιλιόμετρα μακρά και η απόσταση μεταξύ των δύο πλευρών είναι 419 χιλιόμετρα στο στενότερο σημείο του, και το βάθος του φτάνει τα 3.292 μέτρα περίπου 230 χιλιόμετρα από τις ακτές της Μοζαμβίκης. Ένα θερμό ρεύμα, το Ρεύμα Μοζαμβίκης, ρέει με νότια κατεύθυνση προς το κανάλι, που οδηγεί στο ρεύμα Αγκούλιας ανοικτά της ανατολικής ακτής της Νότιας Αφρικής. Το Κανάλι της Μοζαμβίκης ήταν χώρος συγκρούσεων του Β΄ Παγκοσμίου Πολέμου κατά τη διάρκεια της Μάχης της Μαδαγασκάρης.

 Ο Διεθνής Υδρογραφικός Οργανισμός (ΔΥΟ) καθορίζει τα όρια του Καναλιού της Μοζαμβίκης, ως εξής: Στο Βορρά. Μια γραμμή από τις εκβολές του Ποταμού Ροβούμα (10°28′S 40°26′E) στο Ρας Χαμπού, το Βόρειο σημείο της Μεγάλης Κομόρας στις Βόρειες Νήσους Κομόρες, στο Καπ Ντ'Αμπρ, το Βόρειο άκρο της Μαδαγασκάρης (11°57′S 49°17′E). Στα Ανατολικά. Η Δυτική ακτή της Μαδαγασκάρης. Στα Νότια. Μια γραμμή του ακρωτηρίου Σαιντ-Μαρί, το Νότιο άκρο της Μαδαγασκάρης μέχρι το Πόντο ντο Ούρο στην ηπειρωτική χώρα (26°53′S 32°56′E). Στα Δυτικά του. Η ηπειρωτική χώρα της Νότιας Αφρικής.Παρά το γεγονός ότι ορίζεται ως Νοτιοαφρικάνικη ακτή από τον ΔΥΟ, το δυτικό όριο του καναλιού ορίζεται πιο σωστά ως ακτή της Νότιας Αφρικής, ή πιο συγκεκριμένα της Μοζαμβίκης. Μεγάλη Κομόρα Μοελί Ανζουάν Περιοχές της Γαλλίας: Μαγιότ (διεκδικούμενη από της Κομόρες) Γαλλικά Νότια και Ανταρκτικά Εδάφη, περιοχή Διάσπαρτων Νησιών Ινδικού Ωκεανού: Μπανκ ντι Γκέηζερ (διεκδικούμενη από τη Μαδαγασκάρη και τις Κομόρες) Νήσος Χουάν ντε Νόβα (διεκδικούμενη από τη Μαδαγασκάρη) Νήσος Ευρώπη (διεκδικούμενη από τη Μαδαγασκάρη) Ύφαλος Ινδίας (διεκδικούμενη από τη Μαδαγασκάρη) Αρχιπέλαγη Πριμέιρας και Σεγκούντας. Japanese Submarines at Madagascar and the Mozambique Channel
Αλίκη του Μομφερράτου

Η Αλίκη, ιταλ. Alix di Monferrato (1210 -1233) από τον Οίκο των Αλεράμιτσι ήταν κόρη του μαρκησίου του Μομφερράτου και με τον γάμο της έγινε βασίλισσα της Κύπρου.

 Ήταν η δεύτερη κόρη του Γουλιέλμου ΣΤ΄ μαρκησίου του Μομφερράτου & τιτουλάριου βασιλιά της Θεσσαλονίκης και της Μπέρτας, κόρης του Βονιφάτιου μαρκησίου της Κλαβεζάνα & κόμη της Κορτεμίλια. Ήταν μικρανιψιά του Ρενιέ του Μομφερράτου, συζύγου της Μαρίας Κομηννής και μεγάλη θεία της Γιολάντας (Ειρήνης) του Μομφερράτου, συζύγου του Ανδρονίκου Β΄ Παλαιολόγου. Στην Κύπρο, χώρα του συζύγου της, την αποκαλούσαν "η Λομβαρδή βασίλισσα". Παντρεύτηκε τον Ερρίκο Α΄ των Λουζινιάν βασιλιά της Κύπρου. Δεν απέκτησαν απογόνους και ο Ερρίκος Α΄έκανε άλλους δύο γάμους. Louis de Mas Latrie, Histoire de l'Île de Chypre sous le règne des princes de la Maison de Lusignan, Paris, Imprimerie Impériale, 1852-1861 (lire en ligne [archive]), p. 253 et 293 (OCLC 156109086)
Αγία Μαρίνα Μιαμούς Ηρακλείου

Η Αγία Μαρίνα είναι οικισμός της κοινότητας Μιαμούς, της δημοτικής ενότητας και δήμου Γόρτυνας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καινουργίου του νομού Ηρακλείου, στο γεωγραφικό διαμέρισμα Κρήτης. Στις τελευταίες απογραφές, ο οικισμός έχει καταγραφεί χωρίς κατοίκους.

 Η Αγία Μαρίνα είναι πεδινός οικισμός στο νοτιοδυτικό. τμήμα του νομού Ηρακλείου. Βρίσκεται στις βόρειες απολήξεις του υψώματος «Βίγλα» (685 μ.), βόρεια της Μιαμούς και σε μέσο σταθμικό υψόμετρο 340. Απέχει 61 χλμ. περίπου ΝΔ. του Ηρακλείου. Ο οικισμός αναγνωρίστηκε το 1925 και προσαρτήθηκε στην κοινότητα Μιαμούς του νομού Ηρακλείου. Καταργήθηκε το 1928 για να επανασυσταθεί το 1961. Με το ΦΕΚ 244Α - 04/12/1997 αποσπάστηκε από την κοινότητα Μιαμούς και προσαρτήθηκε στον δήμο Γόρτυνας. Οι ιαματικές πηγές κοντά στον οικισμό Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Αρχαίο θέατρο Καλυδώνας

Το αρχαίο θέατρο της Καλυδώνας ανήκε σε μια από τις σημαντικότερες αρχαίες πόλεις της Αιτωλίας. Βρίσκεται κοντά στο Ευηνοχώρι Αιτωλοακαρνανίας και έχει θέα προς τον Κορινθιακό κόλπο. Το θέατρο κατά τη διάρκεια της λειτουργίας του γνώρισε δύο ή τρεις οικοδομικές φάσεις.

 Το κοίλο αποτελείται από 26 σειρές εδωλίων και ακολουθεί το ορθογώνιο σχήμα της ορχήστρας. Στη δυτική πλευρά των εδωλίων υπάρχει είσοδος μιας παρόδου. Το κατώτερο τμήμα εδωλίων του κοίλου που αποτελείται από 9 σειρές εδωλίων ανήκει σε παλαιότερη οικοδομική φάση που ανάγεται στην κλασική εποχή, ενώ το ανώτερο τμήμα του κοίλου αποτελεί μεταγενέστερη προσθήκη των ελληνιστικών χρόνων. Η σκηνή δεν έχει ανασκαφεί ακόμα, ωστόσο μπροστά από αυτή βρέθηκε τοίχος προσκηνίου που έχει τη μορφή κιονοστοιχίας. Έχουν βρεθεί έξι ιωνικοί κίονες και τμήματα κιονόκρανων, ενώ μπροστά από τον τοίχο του προσκηνίου βρέθηκε αγωγός απορροής για τα ύδατα, ο οποίος επικοινωνούσε με τετράγωνη δεξαμενή αποθήκευσης νερού. Περιμετρικά της σκηνής και του προσκηνίου έχει έλθει στο φως ένας μεγάλος αριθμός από κεραμίδες, στοιχείο ενδεικτικό για την ύπαρξη στέγης. Η κατασκευή του σκηνικού οικοδομήματος τοποθετείται στην ελληνιστική περίοδο και φαίνεται ότι είναι σύγχρονη με τη δεύτερη φάση κατασκευής των εδωλίων.Η ορχήστρα είναι σχεδόν τετράγωνη, διαστάσεων 16 Χ 14 μ. περίπου και η συνολική χωρητικότητα του θεάτρου υπολογίζεται πως ξεπερνούσε κατά πολύ τους 4000 θεατές καθιστώντας το κατά πολύ μεγαλύτερο από γειτονικά θέατρα όπως αυτά της Μακύνειας και της Πλευρώνας. Η πρωιμότερη χρήση του χώρου προοριζόταν ίσως για την τέλεση κάποιας μυστηριώδους λατρείας. Αυτό εξηγεί και την τετράγωνη κάτοψη της ορχήστρας. Το μνημείο ήλθε στο φως τη δεκαετία του '60 κατά τις εργασίες κατασκευής της Εθνικής Οδού Αντιρρίου-Ιωαννίνων στην ανατολική πλαγιά του λόφου του Λαφρίου ή Λαφριαίου, όπου βρίσκεται το ιερό της Αρτέμιδος Λαφρίας και του Απόλλωνος Λαφρίου. Το 2001 ξεκίνησαν οι νεότερες ανασκαφές στο μνημείο, οι οποίες συνεχίστηκαν και το 2002-2003. Οι ανασκαφικές εργασίες στο μνημείο συνεχίστηκαν και κατά τα έτη 2011 – 2013 και οδήγησαν στον ακριβή καθορισμό των διαστάσεων της ορχήστρας. Βικάτου Ο., Σαράντη Φ., Ο αρχαιολογικός χώρος και το ηρώο Καλυδώνας, Υπουργείο Πολιτισμού - ΛΣΤ' Εφορεία Αρχαιοτήτων, Ιερά Πόλη Μεσολογγίου, 2013. Κολώνας Λ., Σταυροπούλου-Γάτση Μ., Σταμάτης Γ., Τα αρχαία θέατρα της Αιτωλοακαρνανίας, ΔΙΑΖΩΜΑ. Μαστροκώστας Ε., "Καλυδών", Αρχαιολογικόν Δελτίον, 22, 1967. Ρωμαίος, Κ. Α., "Αι ελληνοδανικαί ανασκαφαί της Καλυδώνος", Αρχαιολογικόν Δελτίον, 10, 1926.
Αγναντιά Τρικάλων

Η Αγναντιά είναι χωριό και έδρα ομώνυμης της τοπικής κοινότητας, της δημοτικής ενότητας (τέως δήμου) Χασίων, του δήμου Καλαμπάκας, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα. . Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας. Μέχρι το 1930 ο οικισμός ονομαζόταν Όστροβος. Στην τοπική κοινότητα Αγναντιάς ανήκει και ο οικισμός Σταγιάδες.

 Η Αγναντιά είναι ορεινός οικισμός στο Β.ΒΔ. τμήμα του νομού Τρικάλων. Βρίσκεται στις νότιες κλιτύς των Χασίων (θέση «Τζουμανάλτα»), δυτικά του ρέματος Γκρεμός και είναι ο τελευταίος οικισμός αυτού του τμήματος του νομού πριν τον νομό Γρεβενών, σε μέσο σταθμικό υψόμετρο 720. Απέχει 52 χλμ. περίπου ΒΔ. των Τρικάλων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 43,862 χμ² (2011). (σε παρένθεση ο πληθυσμός της τοπικής κοινότητας) Ο οικισμός αναγνωρίστηκε το 1883 ως Όστροβος και προσαρτήθηκε στον δήμο Οξυνείας του νομού Τρικάλων. Το 1930 μετονομάστηκε σε Αγναντιά. Με το ΦΕΚ 244Α - 04/12/1997 αποσπάστηκε από την κοινότητα Αγναντιάς και προσαρτήθηκε στον δήμο Χασίων. Με το ΦΕΚ 87Α - 07/06/2010 αποσπάστηκε από τον δήμο Χασίων και προσαρτήθηκε στον δήμο Καλαμπάκας ο οποίος, το 2018, μετονομάστηκε σε δήμο Μετεώρων. Ο ναός του Αγίου Γεωργίου, στο βόρειο τμήμα του οικισμού Ο ναός του Προφήτη Ηλία, στη νοτιοανατολική είσοδο του οικισμού Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 ΕΕΤΑΑ
Διαίρεση Χούλνα

Η Διαίρεση Χούλνα (βεγγαλικά: খুলনা বিভাগ) είναι μια από τις οκτώ διαιρέσεις του Μπαγκλαντές. Έχει έκταση 22,285 χλμ2 και πληθυσμό 15.563.000 κατοίκων στην Απογραφή του 2011 (προκαταρκτικά αποτέλεσμα). Η έδρα της είναι η Χούλνα στην επαρχία Χούλνα.

 Η διαίρεση Χούλνα συνορεύει με τις Επαρχίες Βορείου 24 Παργκάνας και Νοτίου 24 Παργκάνας της Δυτικής Βεγγάλης στα δυτικά, την Διαίρεση Ρατζσάχι προς τα βόρεια, τη Διαίρεση Ντάκα προς τα ανατολικά, τη διαίρεση Μπαρισάλ στα νότια και νοτιοανατολικά και βρέχεται από τον Κόλπο της Βεγγάλης στα νότια. Είναι μέρος του δέλτα του Ποταμού Γάγγη ή το Μεγαλύτερο Δέλτα της Βεγγάλης. Άλλα ποτάμια περιλαμβάνουν τους ποταμούς Μαντχουμάτι, Μπαϊράμπ και Κοποτόκχο. Η διαίρεση περιλαμβάνει επίσης πολλά νησιά στον Κόλπο της Βεγγάλης. Η διαίρεση ιδρύθηκε το 1960. Η διαίρεση Χούλνα αποτελείται από τις παρακάτω δέκα επαρχίες (ζίλα), που υποδιαιρούνται σε 59 υποεπαρχίες (ουπαζίλα): Μέρη του μεγαλύτερου μαγκρόβιου δάσους του κόσμου, του Σουνταρμπάν, εξαπλώνεται στις τρεις νοτιότερες επαρχίες της διαίρεσης: τις επαρχίες Σατχίρα, Χούλνα και Μπαγκερχάτ. Το Ισλάμ είναι η θρησκεία του 88% του πληθυσμού της διαίρεσης σύμφωνα με την απογραφή το 2011. Ο Ινδουισμός είναι η δεύτερη μεγαλύτερη θρησκεία και ακολουθείται από το 11% του πληθυσμού. Το 1% ακολουθεί άλλες θρησκείες. Η βεγγαλική και η αγγλική γλώσσα είναι οι πιο ομιλούμενες γλώσσες στην διαίρεση. Υπάρχουν επίσης μερικοί ομιλητές της γλώσσας Μπιχάρι που είναι συγκεντρωμένοι κυρίως στην επαρχία Κούστια. Πολυμέσα σχετικά με το θέμα Khulna Division στο Wikimedia Commons
Ψέμα

Ψέμα είναι μια πρόταση που λέγεται από κάποιον με σκοπό να πείσει το κοινό του ότι είναι αληθής, ενώ ο ίδιος συνειδητά γνωρίζει ότι η πρόταση είναι αναληθής.

 Στην καθημερινή ζωή η έννοια του ψέματος συνδέεται με την πρόθεση της εξαπάτησης. Ωστόσο αυτή είναι μόνο μια κατηγορία ψεμάτων. Δηλαδή, ένας άνθρωπος λέει ένα ψέμα όταν προσπαθεί να πείσει κάποιον ότι αυτό που λέει είναι αλήθεια ενώ ο ίδιος έχει αμφιβολίες προς την αλήθεια της πρότασης ή γνωρίζει όντως ότι είναι αναληθής. Μια πρόταση μπορεί να εξεταστεί ως προς την αλήθεια της και να αποδειχτεί ψευδής ή αληθής. Δεν είναι όμως απαραίτητο να αποδειχτεί κάτι ψευδές ώστε να χαρακτηριστεί ως ψέμα. Μια αληθινή πρόταση μπορεί τελικά να χαρακτηριστεί ψέμα όταν αυτός που την λέει έχει αμφιβολίες. Παράδειγμα: Όταν κάποιος λέει "Ο ουρανός είναι γαλάζιος", παρότι γνωρίζουμε τώρα ότι είναι γαλάζιος και μπορούμε να το εξηγήσουμε, όταν αυτός ο άνθρωπος αγνοεί ή έχει αμφιβολία ότι είναι γαλάζιος τότε αυτή η αντικειμενική αλήθεια τελικά μπορεί να χαρακτηριστεί ως ψέμα.Ακόμα και αν δεν έχει καμία αμφιβολία για κάποια πρόταση, η εξέταση της πρότασης και η αδυναμία να αποδειχτεί αληθής τότε καθιστούν την πρόταση ως ψέμα. Παράδειγμα: Όταν κάποιος λέει ότι έχει μέσα στο δωμάτιο του έναν αόρατο ροζ ελέφαντα που κανείς δεν μπορεί να αγγίξει, να νιώσει ή να αντιληφθεί με οποιονδήποτε τρόπο και είναι 100% σίγουρος ότι υπάρχει, επειδή αδυνατούμε με τα μέσα που διαθέτουμε να επαληθεύσουμε αυτή τη πρόταση τότε χαρακτηρίζεται ως ψέμα.Μια ακόμα υποκατηγορία ψέματος εμφανίζεται όταν κάποιος εσκεμμένα δεν δίνει απαντήσεις σε ερωτήματα με σκοπό ή την ελπίδα το κοινό του να πιστέψει αυτό που ο ίδιος θέλει. Παράδειγμα: Όταν ένας δημοσιογράφος ρωτάει έναν πολιτικό να διευκρινίσει κάποιες πτυχές σε ένα θέμα και ο πολιτικός εσκεμμένα αποφεύγει την απάντηση με σκοπό ο δημοσιογράφος να νομίζει ό,τι θέλει τότε η αρχική θέση του πολιτικού στο θέμα μπορεί να χαρακτηριστεί ψέμα.Τα 'λευκά' ψέματα είναι μια υποκατηγορία που φαινομενικά δεν έχουν κανέναν αρνητικό αντίκτυπο. Είναι μικρά ψέματα που κάποιος μπορεί να πει, στη πλειοψηφία για να αποφύγει μια άβολη ή άχαρη κατάσταση. Παράδειγμα: Όταν ένα παιδί δεν έχει φάει για μεσημέρι και η μητέρα του το ρωτάει αν έχει φάει και απαντάει "Ναι, έχω φάει" με σκοπό να βγει να παίξει. Τα λευκά ψέματα στην πραγματικότητα απέχουν πολύ λίγο από τα ψέματα. Η γνώση ότι κάποιος λέει τέτοιου είδους ψέματα τελικά δημιουργεί την ίδια έλλειψη εμπιστοσύνης από το κοινωνικό σύνολο.Στο μικρό δοκίμιο On Bullshit ο Χάρι Τζ. Φράνκφουρτ διαφοροποιεί την έννοια του ψέματος από αυτή του bullshitting, ελληνιστί 'μαλακίες'. Σύμφωνα με τον Φράνκφουρτ λοιπόν, όποιος λέει ψέματα έχει στο μυαλό του πάντα την έννοια της αλήθειας. Αντιθέτως ο bullshitter δεν ενδιαφέρεται καθόλου για την αλήθεια και μπορεί να πει κάποια πρόταση μόνο και μόνο για να δώσει μια εντύπωση της πραγματικότητας - μπορεί να είναι αληθής ή ψευδής βέβαια. Παράδειγμα: Όταν κάποιος, έπειτα από πίεση σε ένα θέμα που δεν τον ενδιαφέρει καθόλου και δεν πρόκειται να ασχοληθεί, λέει μια άποψη για ένα θέμα μόνο για να ευχαριστήσει τον συνομιλητή του ώστε να σταματήσει να τον πιέζει. Σοφά λόγια για το ψέμα
Αγριλόβουνο Μεσσηνίας

Το Αγριλόβουνο είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην Κοινότητα Αγριλόβουνου (μαζί με τον οικισμό Βρυσούλα) και υπάγεται στη Δημοτική Ενότητα Ανδανίας, του Δήμου Οιχαλίας. Η τοπική κοινότητα Αγριλόβουνου είναι χαρακτηρισμένη ως αγροτικός πεδινός οικισμός, με έκταση 2,344 χμ² (2011).

 Το Αγριλόβουνο Μεσσηνίας βρίσκεται σε υψόμετρο 96 μέτρων και έχει πληθυσμό 91 κατοίκων, σύμφωνα με την Απογραφή του 2011.Είναι κτισμένο πάνω στην 7η Επαρχιακή Οδό, Μεσσήνη - Ναός Επικούρειου Απόλλωνα και απέχει 46 χλμ. από την Καλαμάτα και 36 χλμ. από την Κυπαρισσία.Το όνομά του το έχει πάρει, από τις πολλές άγριες ελιές (αγριλιές) που υπάρχουν στην περιοχή. Έχει καταγραφεί ελιά 2.500 ετών, με περίμετρο κορμού, 12 μέτρα. Κεντρική εκκλησία είναι ο βυζαντινός ναός Κοίμηση της Θεοτόκου, με σπάνιες τοιχογραφίες και στην πλατεία του χωριού υπάρχει το ηρώο πεσόντων, από την Ελληνική Επανάσταση του 1821, μέχρι το 1940. (σε παρένθεση ο πληθυσμός της τοπικής κοινότητας) Αγριλόβουνο Μεσσηνίας (phantom 3) (βίντεο στο youtube). Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
November Rain

Το "November Rain" είναι μια μπαλάντα του αμερικανικού hard rock συγκροτήματος Guns N' Roses. Ολοκληρώθηκε το 1991 και εμφανίστηκε στο άλμπουμ Use Your Illusion I, ενώ ο τραγουδιστής Αξλ Ρόουζ δούλευε στο κομμάτι τουλάχιστον από το 1983. Είναι ένα από τα μεγαλύτερα τραγούδια του συγκροτήματος, και το μεγαλύτερο τραγούδι που να έχει μπει στα top 10 του Billboard Hot 100. Έχει πουλήσει πάνω από 1.000.000 αντίτυπα παγκοσμίως.

 Σύμφωνα με τον Τρέισι Γκανς, αρχικό κιθαρίστα των Guns N' Roses, ο Ρόουζ δούλευε πάνω στο κομμάτι τουλάχιστον από το 1983. Τη δεκαετία του '80 διάφορες εκδοχές του τραγουδιού εμφανίστηκαν σε bootleg δίσκους. Στην αυτοβιογραφία του ο κιθαρίστας Slash γνωστοποίησε ότι το συγκρότημα είχε ηχογραφήσει μια εκδοχή 18 λεπτών μαζί με τον κιθαρίστα Μάνι Τσάρλτον των Nazareth το 1986, λίγο πριν ξεκινήσουν οι ηχογραφήσεις για το Appetite for Destruction. Είπε επίσης ότι ένα από τα σόλο που παίζει στην τελική εκδοχή του κομματιού ήταν ακριβώς το ίδιο με αυτό που είχε παίξει την πρώτη φορά που άκουσε το τραγούδι.Το "November Rain" είναι από τα λίγα τραγούδια του συγκροτήματος στα οποία ο κιθαρίστας Ίζυ Στράντλιν και ο μπασίστας Νταφ ΜαΚέγκαν δεν παρέχουν επιπλέον φωνητικά. Το βίντεο για το "November Rain", σκηνοθετημένο από τον Άντι Μόραχαν και με παραγωγή περίπου 1.000.000 $, είναι ένα από τα πιο χαρακτηριστικά βίντεο της δεκαετίας. Είναι το πιο προβεβλημένο μουσικό βίντεο του 20ου αιώνα στο Youtube.Το βίντεο ξεκινά με τον Ρόουζ να κάθεται σε ένα κρεβάτι. Έπειτα το συγκρότημα παρουσιάζεται να παίζει σε ένα θέατρο. Ακολουθούν σκηνές μέσα σε μια εκκλησία, ανάμεσα τους και μία με τον Ρόουζ να παντρεύεται την σύντροφό του Στέφανι Σέιμουρ. Ο ΜαΚέγκαν δίνει τις βέρες στον "κουμπάρο" Slash, ο οποίος φαινόταν να τις είχε ξεχάσει. Εκείνος τις παραδίδει στο ιερέα και αποχωρεί. Περνάν άλλες σκηνές που διαδραματίζονται στο θέατρο αλλά και σε μπαρ. Μια από τις πιο χαρακτηριστικές σκηνές είναι αυτή που δείχνει τον Slash να παίζε το σόλο έξω από την εκκλησία. Ακολουθεί δεξίωση, η οποία λίγει μόλις ξεσπά βροχή. Στην επόμενη σκηνή η Σέιμουρ κηδεύεται, μετά από το θάνατό της για μη ακριβές λόγο (προφανώς αυτοκτονία). Άλλο ένα εικονικό στιγμιότυπο είναι αυτό με τον Slash να παίζε το τρίτο σόλο πάνω στο πιάνο του Ρόουζ. Το βίντεο τελειώνει με τον Ρόουζ να στέκεται δίπλα στον τάφο της Σέιμουρ. Μαζί με τα βίντεο για τα "Don't Cry" και "Estranged" σχηματίζει τριλογία που είναι βασισμένη στην ιστορία "Without You" του Ντελ Τζέιμς, φίλου του συγκροτήματος. 7", Κασσέτα: November Rain Sweet Child o' Mine12", CD: November Rain Sweet Child o' Mine Patience Guns N' Roses: Άξλ Ρόουζ - πιάνο, κύρια φωνητικά Slash - κιθάρα Ίζυ Στράντλιν - κιθάρα Νταφ ΜαΚέγκαν - μπάσο Ντίζυ Ριντ - πλήκτρα Ματ Σόρουμ - ντραμςΕπιπλέον μουσικοί: Τζόαν Λάνγκλι - πλήκτρα Χορωδία: Ματ Σόρουμ, Σάννον Χουν, Ρέμπα Σόου, Στούαρτ Μπέιλι
Νέα Επίδαυρος Αργολίδας

Η Νέα Επίδαυρος (παλαιά ονομασία: Πιάδα) είναι πεδινό χωριό του νομού Αργολίδας. Βρίσκεται στην ανατολική πλευρά του νομού, κοντά στα σύνορα με τον νομό Κορινθίας. Ανήκει στον δήμο Επιδαύρου και ο πληθυσμός της σύμφωνα με την απογραφή του 2011 είναι 896 κάτοικοι.

 Η Νέα Επίδαυρος είναι χτισμένη στο εσωτερικό ενός απόκρημνου βράχου, σε μία θέση που την καθιστούσε αθέατη από την θάλασσα από την οποία απέχει ελάχιστα. Η επιλογή της θέσης εξυπηρετούσε την προστασία του χωριού από τους πειρατές. Τη φυσική οχύρωση της θέσης ενίσχυε η ύπαρξη του βυζαντινού κάστρου που στέκει ακόμα μισοερειπωμένο στον απόκρημνο βράχο στη βόρεια πλευρά του οικισμού. Στην Νέα Επίδαυρο πραγματοποιήθηκε η Α' Εθνοσυνέλευση του επαναστατημένου ελληνικού κράτους, στις 20 Δεκεμβρίου του 1821. Η εθνοσυνέλευση της Επιδαύρου ψήφισε την πρωτοχρονιά του 1822 το πρώτο ελληνικό πολίτευμα και όρισε ως ελληνική σημαία τη γαλανόλευκη. Την περίοδο εκείνη η Νέα Επίδαυρος ονομαζόταν Πιάδα και μετά την απελευθέρωση μετονομάστηκε στο σημερινό της όνομα. Ο πληθυσμός της Νέας Επιδαύρου έχει γνωρίσει αυξομειώσεις στο παρελθόν αλλά στις τελευταίες τρεις απογραφές έχει μειωθεί σημαντικά. Δήμος Επιδαύρου Η Νέα Επίδαυρος Οι εθνικές συνελεύσεις Αξιοθέατα Νέας Επιδαύρου Το χωριό της Νέας Επιδαύρου Παραλίες Νέας Επιδαύρου Τουριστικός οδηγός Νέας Επιδαύρου Άρθρα για την Νέα Επίδαυρο
Κολιός

Ο κολιός (επιστ. ονομ.: Scomber colias) είναι μεταναστευτικό ψάρι της οικογένειας των Σκομβριδών. Η κυρίαρχη μέθοδος αλίευσης του κολιού είναι το ψάρεμα με ανεμότρατα. Από τεχνικές ερασιτεχνικής αλιείας το τσαπαρί είναι η αποτελεσματικότερη. Ακολουθούν η συρτή αφρού. Πολύ λιγότερες συλλήψεις έχουν σημειωθεί με τεχνικές της καθετής. Ως τροφή ο κολιός είναι πλούσιος σε Ωμέγα 3.

 Έχει ημικυκλικό σχήμα, διχαλωτή ουρά, γκριζογάλανη - γκριζοπράσινη ράχη με μαύρες ρίγες και άσπρη κοιλιά. Επίσης, έχει πολύ σκούρα γαλάζια μάτια. Ο κολιός τρέφεται κυρίως με γαύρους, σαρδέλες, αλλά και ασπόνδυλα όπως γαρίδες. Τον Αύγουστο κολυμπάει σε μικρότερα βάθη για να βρει ευκολότερα τροφή, γεγονός όπου οφείλεται και η γνωστή παροιμία «Κάθε πράμα στον καιρό του και τον Αύγουστο κολιός». Σε κάποια μέρη όμως ισχύει και για το πουλί κολιός η πιο πάνω παροιμία. Τα βάθη όπου ζει ο κολιός από τα 30 έως 300 μέτρα, κάποιες φορές και ρηχότερα. Η επιστημονική ονομασία του κολιού είναι Scomber colias, για τα είδη που συναντούνται στη Μεσόγειο, στον Βόρειο Ατλαντικό και στη Μαύρη Θάλασσα (Εύξεινο Πόντο) και Scomber japonicus για τα είδη που συναντούνται στον Ινδικό και στον Ειρηνικό Ωκεανό. Scomber japonicus, ιστότοπος Ευρωπαϊκής Επιτροπής Εμπορικές ονομασίες προϊόντων αλιείας και υδατοκαλλιέργειας.
Νουσρέτ Γκιοκτσέ

Ο Νουσρέτ Γκιοκτσέ (γεννήθηκε το 9 Αυγούστου 1983), γνωστός με το παρατσούκλι Labri Nacos, είναι Tούρκος σεφ και εστιάτορας κουρδικής καταγωγής, ο οποίος κατέχει τη Nusr-Et, μια αλυσίδα ψησταριών. Η τεχνική του για την προετοιμασία και καρύκευμα κρεάτων, καθώς και ο τρόπος αλατίσματος, έγινε διαδικτυακό μιμίδιο.

 Ο Γκιοκτσέ γεννήθηκε στο Ερζερούμ σε μια Κουρδική οικογένεια. Ο πατέρας εργαζόταν σε ορυχεία. Τα οικονομικά της οικογένειάς του τον ανάγκασαν να εγκαταλείψει το σχολείο στην 6η τάξη για να ιδρύσει κρεοπωλείο στο Καντίκιοϊ της Κωνσταντινούπολης.Ο Γκιοκτσέ έχει επιδείξει σημαντικό φιλανθρωπικό έργο. Έχει χτίσει ένα σχολείο στο Ερζερούμ. Ο Γκιοκτσέ έγινε ευρύτερα γνωστός τον Ιανουάριο του 2017, μέσα από μια σειρά βίντεο στο Διαδίκτυο όπου τον δείχνουν να κόβει το κρέας και να πασπαλίζει το αλάτι με το δικό του τρόπο.Η φήμη του ήρθε από ένα βάιραλ βίντεο, με τίτλο "Ottoman Video", το οποίο δημοσιεύτηκε στις 7 Ιανουαρίου 2017, στο λογαριασμό του εστιατορίου του στο Twitter. Έγινε δημοφιλέστατο στο Instagram. Απέκτησε το ψευδώνυμο "Salt Bae", λόγω του περίεργου τρόπου πασπαλίσματος του αλατιού. Λόγω της δημοφιλίας που απέκτησε από το βίντεο, η επιχείριση και το πελατολόγιό του εκτοξεύτηκε. Ο Γκιοκτσέ επισκέφθηκε αρκετές χώρες, όπως η Αργεντινή και οι Ηνωμένες Πολιτείες. Το 2007-2010 εργάστηκε σε εστιατόρια προκειμένου να αποκτήσει εμπειρία ως μάγειρας και εστιάτορας. Μετά την επιστροφή του στην Τουρκία, ο Γκιοκτσέ άνοιξε το πρώτο του εστιατόριο στην Κωνσταντινούπολη το 2010 και αργότερα άνοιξε ένα εστιατόριο στο Ντουμπάι το 2014.Τα πιάτα που σερβίρονται στα εστιατόρια του Γκιοκτσέ που έχουν λάβει ανάμεικτες κριτικές και έχουν περιγραφεί ως "πανάκριβα". Οι πρώτες επαγγελματικές κριτικές για το 2018 από το μπριζολάδικο στη Νέα Υόρκη ήταν γενικά αρνητικές.Τον Δεκέμβριο του 2017, δέχτηκε κριτική για μια φωτογραφία του 2016 όπου πόζαρε μπροστά σε μια εικόνα του Φιντέλ Κάστρο. Τον Σεπτέμβριο του 2018, ο Γκιοκτσέ και ο πρόεδρος της Βενεζουέλας Νικολάς Μαδούρο έλαβαν κριτική για την επίσκεψη του δεύτερου στο εστιατόριο του Γκιοκτσέ στη Κωνσταντινούπολη, απόρροια της εκλαμβανόμενης αναισθησίας για την κρίση και τις ελλείψεις στη Βενεζουέλα.Τον Ιούνιο του 2019, ο Νουσρέτ έχει υποκαταστήματα στο Αμπού Ντάμπι, στο Ντουμπάι, στη Ντόχα, στη Κωνσταντινούπολη, στο Μαϊάμι, τη Νέα Υόρκη και τη Μύκονο.
Ιερός Ναός Αγίας Παρασκευής (Ζυμβραγού Κισάμου)

Ιερός Ναός Αγίας Παρασκευής (Ζυμβραγού Κισάμου). Ο ναός της Αγίας παρασκευής στα Ζυμβραγού Κισάμου είναι κτίσμα του 14ου αι. Πρόκειται για έναν μονόκλιτο ναό, σε ερειπιώδη κατάσταση, στο εσωτερικό του οποίου σώζονται σήμερα ελάχιστες τοιχογραφίες. Πλησίον αυτού έχει ανεγερθεί ήδη από τη δεκαετία του 1990 ένας νέος ναός.

 Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012. Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909. Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.
Σταντ ντ'Αμπιτζάν

Η Σταντ ντ'Αμπιτζάν (γαλλικά: Stade d'Abidjan) είναι αθλητικός σύλλογος στο Αμπιτζάν της Ακτής Ελεφαντοστού. Χρώματα του συλλόγου είναι το μπλε και το κόκκινο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ Μυνισιπάλ ντ'Αμπιτζάν, χωρητικότητας 10.000 θεατών.

 Ο σύλλογος ιδρύθηκε το 1935 με την ονομασία «ΑΣΦΙ Αμπιτζάν» (ASFI Abidjan). Έπειτα από συγχώνευση με τις ομάδες ΠΙΚ (PIC) και ΟΚ Αμπιτζάν (OC Abidjan) πήρε την ονομασία «ΟΣΦ Αμπιτζάν» (USF Abidjan). Το 1959 ο σύλλογος μετονομάστηκε σε «Σταντ Αμπιτζάν» (Stade d'Abidjan). Τελευταία ενημέρωση: 30 Αυγούστου 2018.ΕγχώριεςΠρωτάθλημα Ακτής ΕλεφαντοστούΠρωταθλήτρια (5): 1962, 1963, 1965, 1966, 1969Κύπελλο Ακτής ΕλεφαντοστούΚυπελλούχος (4): 1971, 1976, 1984, 1994Σούπερ Καπ Ακτής ΕλεφαντοστούΝικήτρια (1): 1985ΔιεθνείςΚύπελλο Πρωταθλητριών ΑφρικήςΝικήτρια (1): 1966Πρωτάθλημα Συλλόγων Δυτικής ΑφρικήςΝικήτρια (1): 1977 Σταντ Αμπιτζάν soccerway.com
Μάναρης Αρκαδίας

Ο Μάναρης Αρκαδίας (ή Μάναρι ή του Μάναρη) είναι χωριό του νομού Αρκαδίας. Ανήκει στην τοπική κοινότητα Μάναρη της δημοτικής ενότητας Βαλτετσίου του δήμου Τρίπολης. Σύμφωνα με την απογραφή του 2011, ο Μάναρης έχει πληθυσμό 58 κατοίκων.Είναι ένα ορεινό χωριό 15 χιλ. νότια της Τρίπολης. Η οδική πρόσβαση στο χωριό γίνεται από το οδικό άξονα Τρίπολης-Μεγαλόπολης, στρίβοντας αριστερά πριν την Ασέα. Είναι χτισμένο σε υψόμετρο 774μ. στην πλαγιά υψώματος, ανατολικά του Ασεατικού πεδίου. Οι λίγοι κάτοικοι ασχολούνται με τη γεωργία. Το καλοκαίρι συγκεντρώνει αρκετούς επισκέπτες.Ο δρόμος που διασχίζει το χωριό καταλήγει στην Βλαχοκερασιά.

 Ένα χιλιόμετρο πριν τον Μάναρη βρίσκεται η μεγαλύτερη τοξωτή κοιλαδογέφυρα στην Ελλάδα, υπόδειγμα αρχιτεκτονικής, κατασκευασμένη από γαλλική εταιρεία το 1897 για να εξυπηρετήσει τη Σιδηροδρομική γραμμή Κορίνθου - Καλαμάτας. Σε μικρή απόσταση βρίσκεται το γραφικό διατηρητέο κτήριο του Σιδηροδρομικό Σταθμού. Η γέφυρα είναι αδελφοποιημένη με τη γέφυρα Ρίου-Αντιρίου από το 2014. Η γέφυρα φωταγωγείται το βράδυ και διακρίνεται στα αριστερά του αυτοκινητοδρόμου Αθηνών-Καλαμάτας στο ύψος των διοδίων Μάναρη. Η κεντρική εκκλησία του Αγίου Δημητρίου η οποία χρονολογείται από το 1864 και η ειδυλλιακή τοποθεσία 'Λεύκο', με το ξωκκλήσι του Αι-Νικόλα.Το Λαογραφικό μουσείο.Το κεφαλόβρυσο στη Μαναρέικη βρύση, μία από τις πηγές του Αλφειού ποταμού στην κοιλάδα της Ασέας. Λεωνίδας Παρασκευόπουλος (1904-1984), μητροπολίτης Θεσσαλονίκης. Δημήτρης Τσιόδρας, δημοσιογράφος και πολιτικός.
Γιούλιους Φόκε

Ο Γιούλιους Φόκε (Γερμανικά: Julius Focke, γεννήθηκε στις 29 Ιουνίου 1872 στη Βρέμη) ήταν Γερμανός επιχειρηματίας και φίλος της τέχνης. Έζησε και εργάστηκε για 20 χρόνια στην Κίνα και αργότερα γύρισε στη Βρέμη, όπου και έμεινε μέχρι το θάνατό του στις 12 Αυγούστου 1937 (65 ετών).

 Ο Γιούλιους Φόκε γεννήθηκε στις 29 Ιουνίου 1872 στη Βρέμη και ήταν γιος του ιατρού και βοτανολόγου Βίλχελμ Όλμπερς Φόκε, και ανεψιός του ιδρυτή του «Μουσείου Φόκε» στη Βρέμη, Γιόχαν Φόκε. Έμαθε το επάγγελμα του εμπόρου στη Βρέμη, εργαζόμενος στην εταιρεία «Αρενς, Χέλμερς & Σια» (Arens, Hellmers & Co.) και αργότερα μετακόμισε για 20 χρόνια στην Κίνα, όπου εργάστηκε για την εταιρεία «Λάουτς & Χέσλοοπ» (Lauts & Haesloop). Πριν ξεκινήσει ο Α΄ Παγκόσμιος Πόλεμος γύρισε πίσω στη Βρέμη. Εκεί, ήταν αρχιλογιστής της Κεντρικής Μονάδας του Ερυθρού Σταυρού. Μέσω της θέσης του εκεί, ο Φόκε ασχολήθηκε με το Υπουργείο Ναυτιλίας. Μετά το 1919, εργάστηκε στην εταιρεία «Κολόνιαλ και Χάντελς ΑΕ» (Kolonial und Handels AG) ως εμπορικός διευθυντής και εκείνη την περίοδο αγόρασε την εταιρεία «Κόλενιμπορτε Σ. ντε Γιόνγκε» (Kohlenimporte S. de Jonge). Ο Φόκε ήταν φίλος της τέχνης και του πολιτισμού και στη Βρέμη έμενε στο σπίτι που βρισκόταν στην οδό Όστερνταϊχ Νο. 41 (Osterdeich Nr. 41). Ο Γιούλιους Φόκε απεβίωσε στις 12 Αυγούστου 1937 (65 ετών). Βίλχελμ Φόκε Βίλχελμ Όλμπερς Φόκε Γιόχαν Φόκε Χένριχ Φόκε «Das Große Bremen-Lexikon», Herbert Schwarzwälder (2003), Temmen ISBN 978-3861086932